
               REPUBLIKA HRVATSKA
  VUKOVARSKO-SRIJEMSKA ŽUPANIJA
               OPĆINA BOGDANOVCI
	      OPĆINSKO VIJEĆE

Klasa: 024-01/23-02/24
Ur.br: 2196-8-01/02-23-01
Bogdanovci, 17. kolovoza 2023. godine

Na temelju članka 87. i 88. Poslovnika Općinskog vijeća Općine Bogdanovci („Službeni vjesnik“ br. 04/21 i 21/22), predsjednica vijeća Anamarija Savić Bajac predlaže ovaj:

Z A P I S N I K

sa 29. sjednice općinskog vijeća koja je održana 17.08.2023. godine sa početkom u 19,00 sati u zgradi Općine Bogdanovci.

NAZOČNI VIJEĆNICI:
Andrija Krizmanić, Boris Grbić, Anamarija Savić Bajac, Mirko Hardi, Gelo Marijan, Mario Pavlović, Zvonimir Mudri

ODSUTNI VIJEĆNICI:  Zvonko Kostelnik, Jelena Vinaj, Dalibor Katić

NAZOČNE SLUŽBENE OSOBE:
Maja Župan, Tanja Grbanović Vidović, Jaroslav Međeši, Marko Barun

GOSTI:  Ahnetka Ivan, Ivan Božić


Predsjednica općinskog vijeća pozdravila je sve prisutne, te je predložila sljedeći dnevni red:


1. Usvajanje zapisnika s protekle sjednice općinskog vijeća Općine Bogdanovci,
2. [bookmark: _Hlk144118608]Prijedlog Odluke o Prijedlogu Odluke o sprječavanju protuzakonito odbačenog otpada na području Općine Bogdanovci
3. Prijedlog Odluke o kupnji nekretnine
4. Prijedlog Odluke o davanju suglasnosti na sklapanje Sporazuma o izmjeni i dopuni Sporazuma o suradnji u području predškolskog odgoja 
5. Različito

Dnevni red usvojen je JEDNOGLASNO.


Točka 1.
[bookmark: _Hlk126923063]Predsjednica općinskog vijeća dala je zapisnik sa 28. sjednice Općinskog vijeća na raspravu, zapisnik je bez primjedbi usvojen JEDNOGLASNO.



Točka 2.
Pročelnica navodi kako Općina već ima nekoliko Odluka kojima se određuju mjere sprječavanja protuzakonitog odbacivanja otpada i mjerama za uklanjanje protuzakonito odbačenog otpad na području Općine Bogdanovci, međutim navedena Odluka usklađena je sa važećim Zakonom, te nam je ista potrebna kako bi se javili na Javni poziv za neposredno su/financiranje uklanjanja otpada odbačenog u okoliš, tzv. divlja odlagališta objavljen od strane Fonda za zaštitu okoliša. Usvajanjem ove Odluke stara će se staviti van snage. 
Gosp. Barun navodi kako je Javni poziv otvoren cijelu godinu, odnosno do iskorištenosti sredstava. Do sada je iskorišteno 50 % ukupnih sredstava. Prijavili bi divlje odlagalište „Šarviz“ Svinjarevci, komunalni redar već je prijavio navedeno divlje odlagalište u sustav Fonda za zaštitu okoliša što je jedan od uvjeta za prijavu na navedeni Javni poziv.
Nakon pojašnjenja pročelnice i načelnika, predsjednica općinskog vijeća stavlja ovu točku na raspravu.
Gosp. Pavlović navodi kako će ovo biti već treći put da se ista deponija sanira i to dobro znaju svi djelatnici Općine Bogdanovci, kao i zamjenik načelnika. Također navodi kako u roku od dvije godine komunalni redar nije nit jednom obišao navedeno odlagalište, nego je otišao tek nakon što sam rekao na vijeću dva puta da se smeće samo gomila. 
Nadalje, pojašnjava kako je komunalni redar poslao dopis gosp. Karli Brandtu, u kojem navodi sam ja prijavio gosp. Brandta, što nije istina, ja sam samo rekao da se ode provjeriti deponija, na koju se svakim danom sve više baca smeće, a nitko to ne kontrolira. Isto tako navodi kako su tu prije bile postavljene table sa zabranama, postavljene kamere pomoću kojih smo uspjeli nekoliko osoba uhvatili pri bacanju smeća, sada nema ništa.
Gđa. Grbanović Vidović navodi kako komunalni redar na teren izlazi po prijavi što je i učinio nakon Vaše prijave, međutim komunalni redar nije rekao da ste vi optužili gosp. Brandta, samo da je po Vašoj prijavio postupio a ja sam Vaa odmah nazvala po slanju tog dopisa i Vama i gosp. Brandtu objasnila sve, tako da mislim da nema potrebe da se opet o tome raspravlja.  
Načelnik navodi kako je navedena deponija bila sanirana, međutim sada je ponovo napravljena, te istu imamo mogućnost sanirati putem ovog natječaja, te to trebamo iskoristiti. 
Gosp. Gelo postavlja upit da li zaista komunalni redar izlazi samo po prijavi ili sukladno Zakonu o komunalnom redu. Također navodi kako je ovo rak rana svih bivših načelnika, te da mi nemamo toliko deponije, možda bi komunalni redar trebao to češće obilaziti, bez obzira na prijave. 
Gđa. Grbanović Vidović odgovara kako komunalni redar izlazi po prijavi ali i po Zakonu, sukladno dozvoljenom vremenu.
Gosp. Krizmanić smatra da je to već niz godina problem, deponija je bila sanirana, te je mišljenja kako komunalni redar ne bi trebao raditi samo po prijavi ili pozivu, nego bi češće trebao obilaziti naselja, posebno oko spornih lokacija i pratiti situacije po pitanju komunalnog reda. Također navodi problem odlaganja smeća u Petrovcima, na mjestu gdje se nalazi zeleni otok (kontejneri), svakakvo smeća se dovozi i baca u kontejnere koji nisu adekvatni za tu vrstu smeće, te smeće dovoze ljudi iz okolnih naselja. Mišljenja je da bi na to mjesto trebalo postaviti kameru da se vidi tko zapravo gomila toliko smeća. Isto tako problem je smeće koje se baca uz cestu, poljske putove i sl.
Nakon rasprave, prijedlog Odluke o sprječavanju protuzakonito odbačenog otpada na području Općine Bogdanovci usvojen je JEDNOGLASNO.

Točka 3.
Predsjednica općinskog vijeća navodi kako se o ovoj temi raspravljalo na pretprošloj sjednici, gosp. Krizmanić upoznao nas je sa situacijom, plan je da se kupi navedena nekretnina kako bi se proširio i uredio centar naselja Petrovci, odnosno Trg hrvatskih branitelja, ali svakako daje riječ pročelnici i načelniku da podrobnije pojasne navedeni prijedlog Odluke i situaciju.
Gđa. Grbanović pojašnjava kako se ovom Odlukom ovlašćuje načelnik za kupnju navedene nekretnine, te se prije kupnje mora napraviti elaborat procjene.
Zatim je gosp. Barun upoznao nazočne tko je vlasnik predmetne nekretnine, površinu i ostale potrebne podatke. Također navodi kako se održao sastanak između njega, župnika i članova vijeća mjesnog odbora, gdje je župa Petrovci iskazala interes da kupi dio parcele (stražnji dio čestice). Vlasnik traži 20.000,00 kn, odnosno 2.655,00 EUR  za navedenu nekretninu, što znači da bi pola troškova snosila Općina Bogdanovci, a pola župa Petrovci. Također napominje da nekretnina ima teret, međutim isti je u postupku rješavanja, te čim se navedeni problem riješi i ukoliko se usvoji prijedlog ove Odluke nastavit ćemo pregovore sa vlasnikom, te realizirati navedenu kupnju. 
Gosp. Pavlović govori kako ima dosta nekretnina u naselju Petrovci a koje su većinski ili dijelom u vlasništvu Općine Bogdanovci, da se stave na prodaju, pa se tim sredstvima mogu kupiti recimo ovakve nekretnine koje su potrebne Općini Bogdanovci. Gosp. Međeši odgovara kako je baš danas u općini bio gosp. Varga, te je iskazao interes za kupnju nekretnine u ulici Hrvatskih branitelja, a koja je u našem vlasništvu, te mu je rečeno da uputi zamolbu prema općini.
Gosp. Barun navodi kako još uvijek na oglasnoj ploči stoji dopis da se jave sve osobe koje imaju suvlasnički dio s Općinom Bogdanovci, ukoliko žele da mogu otkupiti od Općine Bogdanovci dio u našem vlasništvu.
Navodi primjer obitelji Nakić Alfirević iz Svinjarevaca koja je dobila na korištenje nekretninu u vlasništvu Općine Bogdanovci, izrazili su interes za kupnju navedene nekretnine, jer istu koriste već duži niz godina i jako puno su uložili u istu, međutim ukoliko Općina Bogdanovci raspiše natječaj za prodaju navedene nekretnine može se javiti bilo tko, te tako mogu ostati bez krova nad glavom.
Gosp. Krizmanić upoznaje nazočne s problemom obitelji Filipović iz Petrovaca koja je također dobila od Općine Bogdanovci nekretninu na korištenje, međutim misli da u toj kući živi više osoba, nego što je navedeno u Ugovoru o korištenju nekretnine, da remete javni red i mir, turiraju automobilima i sl., te smatra da bi se to trebalo provjeriti. 
Nakon rasprave Odluka o kupnji nekretnine usvojena je JEDNOGLASNO.

Točka 4.
O ovoj temi raspravljali smo na pretprošloj sjednici vijeća pod točkom razno, navodi gđa. Savić Bajac. Ona je osobno zatražila da sufinanciranje nove ekonomske cijene vrtića za roditelje ostane u istom iznosu kao i prije poskupljenja, znači da se poveća postotak sufinanciranja od strane Općine Bogdanovci. Predsjednica daje ovu točku na raspravu.
Gosp. Barun skreće pozornost da se ovom Odlukom regulira cijena, odnosno postotak sufinanciranja samo za dječji vrtić Vukovar I, a da mi sufinanciramo vrtiće u Starim Jankovcima i sada imamo dvoje djece koja pohađaju Kreativni svijet u Vinkovcima, pa da se odmah možda donese odluka za sve.
Gosp. Krizmanić postavlja upit kakva je situacija sa dječjim vrtićem u Petrovcima, da li ima pomaka što se tiče upisa djece, te da li postoji mogućnost cjelodnevnog programa u Petrovcima, ako nema u prostoru sadašnjeg vrtića, možda da se pokuša u sklopu škole, u stražnjem dijelu koji je nadograđen, te s obzirom koliko malo djece imamo u školi, možda bi mogli tu napraviti cjelodnevni boravak.
Načelnik odgovara da vrtić u Petrovcima općinu na mjesečnoj razini košta cca. 3.000,00 EUR, do sada je bilo upisano troje djece, prema dosadašnjim informacijama ove pedagoške godine bit će ih dvoje. Napominje kako više od 10-ero djece iz Petrovaca vrtić pohađa u Starim Jankovcima, zbog cjelodnevnog boravaka. kako će provjeriti sve mogućnosti i o istome obavijestiti na idućoj sjednici vijeća. Također, vezano za proširenje dječjeg vrtića u sklopu osnovne škole, načelnik odgovara kako će sve provjeriti i obavijestiti nazočne na idućem vijeću.
Također naglašava kako je Vlada RH najavila da će u idućoj godini financirati dječje vrtiće, sukladno stupnju razvijenosti općina.


Gđa Grbanović upozorava da možda sredstava neće biti dovoljno za ovakvo sufinanciranje.
Gđa. Župan se nadovezuje kako Općina Bogdanovci ne sufinancira samo 65 % ekonomske cijene vrtića, nego i razliku koja je potrebna za isplatu plaća i ostalih dodataka za djelatnike, za prehranu itd., što je u konačnici jako veliki trošak za općinu.
Nakon kratke rasprave predsjednica vijeća predlaže da Općine Bogdanovci snosi 75 % ekonomske cijene vrtića, a roditelji 25 %, te predlaže da se usvoji Odluke o davanju suglasnosti načelniku na sklapanje Sporazuma o izmjeni i dopuni Sporazuma, te također da se isti postotak primjeni i na ostale vrtiće koje pohađaju djeca s područja Općine Bogdanovci te da se u odnosu na navedene također pripremi Odluka s jednakim uvjetima.
Oba prijedloga su usvojena JEDNOGLASNO.

Točka 5.
Različito
Predsjednica vijeća prepušta riječ načelniku kako bi nas izvijestio o novostima od zadnje sjednice općinskog vijeća.
Izvješće načelnika:
· S 31.07.2023. završio je radni odnos za 20 žena koje su pružale pomoć korisnicima kroz projekt Zaželi 3. Ukupna vrijednost projekta iznosila je 131.236,31 EUR. U pripremama smo za projekt Zaželi 4, korisnici se prijavljuju, trenutno ih imamo preko 200 što nam daje mogućnost za zapošljavanje još žena. Projektni prijedlog radit će nam Razvojna agencija Hrast Vinkovci kao i za Zaželi 3.
· Prijavili smo se na Javni poziv za dodatna sredstva za invalidski pristup u centru Bogdanovaca, međutim još uvijek nismo dobili odgovor
· Što se tiče prijave na Javni poziv raspisan od LAG-a Srijem, prijava nam nije prošla, moramo se ponovo javiti jer za projekt koji smo prijavili potrebna je građevinska dozvola, a mi ju nismo imali
· Također još uvijek čekamo odgovor vezano za natječaj za završetak radova na Spomen obilježju u Svinjarevcima, raspisanog od strane Ministarstva hrvatskih branitelja
· Uskoro trebaju započeti radovi na rekonstrukciji krovišta na Domu kulture u Petrovcima, raspisan je novi postupak jednostavne nabave, te je odabran ponuditelj Hidrija – limarski obrt iz Petrovaca
· Vezano na natječaj prekogranične suradnje, nije nam odobren projekt izmjene stolarije na zgradi Općine Bogdanovci u koji smo zajedno išli sa KUD-om Kosača iz Mostara, iz razloga jer su oni imali već financiranje od Vlade RH, te ispada da je to dvostruko financiranje, te automatski i mi nismo prihvatljivi.
· Župan VSŽ proglasio je prirodnu nepogodnu na području Vukovarsko-srijemske županije, točnije mjestima koje je zahvatilo olujno nevrijeme 19.07.2023. godine. Sukladno tome Općina Bogdanovci izdala je 88 potvrda za preuzimanje građevinskog materijala u vrijednosti 45.000,00 EUR-a, također smo izdali 100 potvrda za Hrvatski zavod za socijalni rad Vukovar kako bi obitelji ili samci ostvarili jednokratne naknade na temelju nastale štete, te 28 potvrda za Ministarstvo hrvatskih branitelja, također kako bi branitelji ostvarili jednokratnu naknadu. 
Šut od oštećenih građevinskih objekata saniran je i odvezen putem tvrtke Mario d.o.o. Vukovar. Drveće i granje nakon što je vojsko očistili i dovezla na parcelu iza groblja sanirat će tvrtka Ilić Šumarstvo d.o.o. Vrbanja, jer je trenutno zabranjeno paljenje vatre.
Općina Bogdanovci donirala je crijep za pokrivanje krovišta crkvi sv. Martina.
· Naručene su radne bilježnice i dodatni materijale za osnovnoškolce s područja Općine Bogdanovci, te su isplaćene nagrade za odlikaše osnovne i srednje škole
· Općina Bogdanovci obavila je lavricidno i avio tretiranje komaraca do sada, ali napominjem da je VSŽ dobila sredstva za dodatna tretiranja komaraca, pa ćemo da li je potrebno vršiti još koji tretman dezinsekcije komaraca

Načelnik se zahvalio na pažnji, te riječ prepusti nazočnima ukoliko imaju kakvih pitanja, prijedloga, sugestija i sl.

Gosp. Mudri navodi problem Internet kablova u Petrovcima, koje je Hrvatski telekom ostavio prenisko nakon izvođenja radova, kablovi se doslovce rukom mogu dohvatiti, da se to nekako riješi?! Načelnik odgovara da je kontaktirao Hrvatski telekom i da su se očitovali da će to riješiti čim stignu.
Također, moli da se riješe čempresi u ulici Matije Gupca jer su isti skroz posušeni, načelnik odgovara kako će se isti ukloniti. 

Gosp. Pavlović postavlja upit da li će se još organizirati odvoz šuta u Svinjarevcima, jer ima još potrebe, na što načelnik odgovara da hoće, te da će napraviti obavijest svim mještanima kada će se vršiti odvoz.
Također navodi kako dio javne rasvjete u ulici Bana Josipa Jelačića ne radi, te gosp. Barun odgovara kako će na tom zamijeniti nove lampe jer su iste oštećene tijekom nevremena. 

Gosp. Ivan Božić pozdravlja nazočne i zahvaljuje se svima koji su pomogli tijekom saniranja štete nakon nevremena koje je pogodilo Svinjarevce, međutim navodi sada problem granja koje je napola srušeno i koje smeta kablovima struje i prijeti prolaznicima. Načelnik odgovara kako će iznajmiti korpu i riješiti navedeni problem.

Gosp. Krizmanić navodi problem u Petrovcima, sa granjem koje je rezao HEP, a koje je ostavljeno na javnim površinama u ulicama, te postavlja pitanje da li će to općina sanirati ili HEP?! Načelnik odgovara kako se HEP očitovao da će oni to sanirati, ukoliko mještani sami ne uzmu granje. S obzirom da granje i dalje stoji kontaktirat ćemo HEP da oni saniraju navedeno.
Također, upoznaje nazočne s problemom u dječjem parku Crvenkapa, sprave su iskidane i oštećenje, te smatra da bi tu možda trebalo postaviti kameru da se vidi tko to radi i da se tome stane na kraj. Načelnik odgovara kako je upoznat sa situacijom, zamjenik načelnika poslao mu je fotografije gdje se vide oštećene sprave, te navodi kako će kontaktirati firmu koja je radila igralište da nam dostavi ponudu za popravak ili kupnju novih sprava ukoliko to bude potrebno.

Gđa. Savić Bajac postavlja upit da li će se ove godine raspisati Javni poziv za sufinanciranje priključaka mladim obiteljima, na što načelnik odgovara kako je u planu do kraja ove godine raspisati navedeni Javni poziv.

Završeno u 21:55 sati


Zapisničar					   	    Predsjednica općinskog vijeća
Maja Župan	   			                       Anamarija Savić Bajac, bacc.admin.publ.

